ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιας του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση κοινοτικού προγράμματος δράσης για την προώθηση οργανώσεων που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2003/0109 COD

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιας του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση κοινοτικού προγράμματος δράσης για την προώθηση οργανώσεων που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών

1. Εισαγωγή

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο κατά τη δεύτερη ανάγνωση. Η Επιτροπή εκθέτει κατωτέρω τη γνώμη της σχετικά με τις δύο τροπολογίες που πρότεινε το Κοινοβούλιο.

2. Ιστορικο

Η πρόταση υποβλήθηκε στο Ευρωπαϊκό Κοινοβούλιο και το Συμβούλιο (έγγραφο COM(2003) 279 τελικό - 2003/0109 (COD)) στις 2 Ιουνίου 2003.

Η Οικονομική και Κοινωνική Επιτροπή εξέδωσε γνώμη στις 10 Δεκεμβρίου 2003.

Το Ευρωπαϊκό Κοινοβούλιο εξέδωσε τη γνώμη του σε πρώτη ανάγνωση στις 20 Νοεμβρίου 2003.

Η Επιτροπή, βάσει των τροπολογιών του ΕΚ που έκανε δεκτές, υπέβαλε τροποποιημένη πρόταση στο Συμβούλιο στις 16 Ιανουαρίου 2004. Στην εν λόγω τροποποιημένη πρόταση έγιναν δεκτές 12 τροπολογίες (μία εν μέρει) και απορρίφθηκαν 8 τροπολογίες. Η Επιτροπή αποδέχθηκε όλες τις τροπολογίες που επέφεραν μεγαλύτερη σαφήνεια.

Οι τροπολογίες που απέρριψε αφορούσαν κυρίως την αύξηση της συγχρηματοδότησης προς το Ευρωπαϊκό Λόμπι Γυναικών σε ένα μέγιστο ποσοστό 90% αντί για το 80% το οποίο ισχύει σήμερα. την παράταση του προγράμματος έως το 2008, η οποία δεν συμβαδίζει με την κοινή δήλωση της τριμερούς διάσκεψης της 24ης Νοεμβρίου 2003. την καθιέρωση μιας πιο πολύπλοκης διαδικασίας για την αξιολόγηση του προγράμματος, δυσανάλογης με το κόστος και τη διάρκειά του.

Το Συμβούλιο υιοθέτησε την κοινή του θέση επί της πρότασης στις 6 Φεβρουαρίου 2004. Η πρόταση εξετάστηκε από την ομάδα κοινωνικών υποθέσεων ενώ παράλληλα η επιτροπή προϋπολογισμού εξέτασε τις δημοσιονομικές πτυχές της.

Στην κοινή θέση γίνονται δεκτοί οι κύριοι στόχοι της πρότασης της Επιτροπής και διάφορες τροπολογίες του ΕΚ. Όσον αφορά τη διάρκεια του προγράμματος και το συνολικό ποσό που θα του διατεθεί, η κοινή θέση σέβεται τη συμφωνία που επετεύχθη μεταξύ του ΕΚ, της Επιτροπής και του Συμβουλίου κατά την τριμερή διάσκεψη της 24ης Νοεμβρίου 2003.

Η Επιτροπή έκανε δεκτή την προτεινόμενη κοινή θέση του Συμβουλίου (Ανακοίνωση της 9ης Φεβρουαρίου 2004 (COM (2004) 100 τελικό), με την επιφύλαξη της προσθήκης της μεταβατικής ρήτρας που συζητήθηκε κατά τη συνεδρίαση συνδιαλλαγής επί του προϋπολογισμού στις 24 Νοεμβρίου 2003. Στην εν λόγω συνεδρίαση είχε ζητηθεί από την Επιτροπή να λάβει όλα τα προκαταρκτικά μέτρα ώστε να είναι σε θέση να εκτελέσει τον προϋπολογισμό του 2004 αμέσως μετά την έγκριση των βασικών πράξεων. Στην περίπτωση που η έγκριση δεν δοθεί νωρίτερα από το 2004, θα πρέπει να προστεθούν στις βασικές αυτές πράξεις ρήτρες που να καλύπτουν την περίοδο που προηγείται της έγκρισης, οι οποίες να επιτρέπουν, κατ' εξαίρεση, την υπογραφή των συμβάσεων που αναφέρονται στο άρθρο 112 παράγραφος 2 του δημοσιονομικού κανονισμού πριν από τις 30 Ιουνίου 2004.

Στις 25 Φεβρουαρίου 2004, η Επιτροπή παρουσίασε τα απαραίτητα κείμενα για τις μεταβατικές ρήτρες, σύμφωνα με τη συνεδρίαση συνδιαλλαγής της 24ης Νοεμβρίου 2003, τα οποία υποβλήθηκαν ως τροποποιήσεις του Ευρωπαϊκού Κοινοβουλίου στην κοινή θέση (παρόμοιες ρήτρες προστέθηκαν και στις αποφάσεις που αφορούν τα άλλα προγράμματα της δέσμης μέτρων). Στις 30 Μαρτίου 2004, το Ευρωπαϊκό Κοινοβούλιο ενέκρινε σε δεύτερη ανάγνωση τις δύο προαναφερθείσες τροποποιήσεις της κοινής θέσης.

Η παρούσα γνώμη εκθέτει την άποψη της Επιτροπής επί των τροποποιήσεων του Ευρωπαϊκού Κοινοβουλίου, σύμφωνα με το άρθρο 251 παράγραφος 2 τρίτο εδάφιο στοιχείο γ) της Συνθήκης.

3. Σκοπός της πρότασης

Στόχος της παρούσας πρότασης απόφασης είναι να δημιουργήσει μια νομική βάση για τη χορήγηση επιδοτήσεων στις οργανώσεις που δραστηριοποιούνται στον τομέα της ισότητας μεταξύ ανδρών και γυναικών σε ευρωπαϊκό επίπεδο για τα έτη 2004 και 2005.

Η απόφαση αυτή καθίσταται αναγκαία λόγω της νέας διάρθρωσης που θα έχει ο προϋπολογισμός της Επιτροπής από το 2004 δυνάμει του νέου δημοσιονομικού κανονισμού. Κατά συνέπεια, οι δύο σχετικές σημερινές γραμμές του προϋπολογισμού, δηλαδή η γραμμή A-3037 για το Ευρωπαϊκό Λόμπι Γυναικών και η γραμμή A-3046 για τις άλλες οργανώσεις που δραστηριοποιούνται στον τομέα της ισότητας μεταξύ ανδρών και γυναικών, θα μετατραπούν σε γραμμές του προϋπολογισμού κατά τομέα δραστηριότητας και θα χρειάζονται μια βασική πράξη.

Την ίδια ημερομηνία (27 Μαΐου 2003), η Επιτροπή εξέδωσε άλλες έξι προτάσεις αποφάσεων με σκοπό να παράσχει ένα ειδικό βασικό μέσο από το 2004 και εξής για τις επιδοτήσεις που αυτή τη στιγμή χρηματοδοτούνται βάσει διοικητικών πιστώσεων εγγεγραμμένων στο Μέρος A, κατά τρόπο που να ταξινομούνται ανά τομέα δραστηριότητας. Στην ανακοίνωση της Επιτροπής, της 27ης Μαΐου 2003, στο Κοινοβούλιο και στο Συμβούλιο (COM(2003) 279 τελικό), αναλύεται η γενική και κοινή προσέγγιση που υιοθετήθηκε για όλες τις προτάσεις αποφάσεων που αποτελούν μέρος της πρωτοβουλίας αυτής.

Σε αυτό το πλαίσιο ενέκρινε η Επιτροπή στις 27 Μαΐου 2003 την πρόταση απόφασής της για τη θέσπιση προγράμματος κοινοτικής δράσης για την προώθηση οργανώσεων που δραστηριοποιούνται σε ευρωπαϊκό επίπεδο στον τομέα της ισότητας μεταξύ γυναικών και ανδρών. Την ειδική νομική βάση παρέχει το άρθρο 13 παράγραφος 2 της συνθήκης ΕΚ, το οποίο προβλέπει τη διαδικασία της συναπόφασης.

Το δημοσιονομικό πλαίσιο για την εκτέλεση του προγράμματος κατά την περίοδο 2004-2005 ανέρχεται σε 2,2 εκατ. ευρώ (εκ των οποίων 750.000 ευρώ για το Ευρωπαϊκό Λόμπι Γυναικών για την περίοδο 2004-2005 και 350.000 ευρώ ανά έτος για τις άλλες δύο οργανώσεις).

4. Γνώμη της Επιτροπής για τις τροπολογίες που πρότεινε το Ευρωπαϊκό Κοινοβούλιο

Τροπολογίες που έγιναν δεκτές από την Επιτροπή

Η Επιτροπή αποδέχεται τις δύο τροπολογίες του Ευρωπαϊκού Κοινοβουλίου. Οι τροπολογίες αυτές συμβαδίζουν με τις αποφάσεις που ελήφθησαν κατά τη συνεδρίαση συνδιαλλαγής του Ευρωπαϊκού Κοινοβουλίου, του Συμβουλίου και της Επιτροπής που πραγματοποιήθηκε στις 24 Νοεμβρίου 2003 με θέμα τον προϋπολογισμό. Στην προαναφερθείσα συνεδρίαση αποφασίστηκε ότι, για να είναι η Επιτροπή σε θέση να εκτελέσει τον προϋπολογισμό του 2004 αμέσως μετά την έγκριση των βασικών πράξεων, πρέπει να προστεθούν σε αυτές μεταβατικές ρήτρες που να καλύπτουν την περίοδο πριν την έγκριση, οι οποίες να επιτρέπουν, κατ' εξαίρεση, την υπογραφή των συμβάσεων που αναφέρονται στο άρθρο 112 παράγραφος 2 του δημοσιονομικού κανονισμού πριν από τις 30 Ιουνίου 2004.

4.1.1: Τροποποίηση 1: αιτιολογική σκέψη 15α (νέα):

Παραπομπή στη διοργανική δήλωση της 24ης Νοεμβρίου 2003 σχετικά με τις βασικές πράξεις για τις επιδοτήσεις, η οποία προβλέπει, κατ' εξαίρεση, την εισαγωγή στο πρόγραμμα αυτό μεταβατικών ρητρών για την περίοδο επιλεξιμότητας της δαπάνης.

4.1.2: Τροπολογία 2 : άρθρο 6α (νέο):

Περιγραφή των μεταβατικών ρητρών οι οποίες προβλέπουν ότι για τις επιδοτήσεις που χορηγούνται το 2004, η περίοδος επιλεξιμότητας των δαπανών μπορεί να αρχίσει την 1η Ιανουαρίου 2004, υπό τον όρο ότι οι εν λόγω δαπάνες δεν είναι προγενέστερες της ημερομηνίας κατάθεσης της αίτησης για χορήγηση επιδότησης, ούτε της έναρξης του οικονομικού έτους του δικαιούχου.

Στην τροπολογία αυτή προβλέπεται ακόμα ότι κατά το 2004, στην περίπτωση δικαιούχων των οποίων το οικονομικό έτος αρχίζει πριν από την 1η Μαρτίου, παρέχεται δυνατότητα παρέκκλισης από την υποχρέωση να έχει υπογραφεί η συμφωνία επιδότησης εντός των πρώτων τεσσάρων μηνών από την έναρξη του οικονομικού έτους του δικαιούχου, σύμφωνα με το άρθρο 112 παράγραφος 2 του κανονισμού (ΕΚ, Ευρατόμ) 1605/2002 του Συμβουλίου σχετικά με τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων. Σε αυτήν την περίπτωση, οι συμφωνίες επιδότησης πρέπει να έχουν υπογραφεί το αργότερο μέχρι τις 30 Ιουνίου 2004.

Η Επιτροπή αποδέχεται και τις δύο τροπολογίες για τους λόγους που παρατέθηκαν στο σημείο 4.1.

5. Συμπερασμα

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της όπως καθορίζεται ανωτέρω.